Carlos Sainz Vázquez de Castro

Carlos Sainz Vázquez de Castro (), coñecido como Carlos Sainz Jr (), ou simplemente Carlos Sainz, naceu en Madrid o 1 de setembro de 1994, é un piloto de carreiras español, fillo do dobre ex campión mundial de Rallyes Carlos Sainz e de Reyes Vázquez de Castro.

En 2012 Sainz competiu nos campionatos británico e europeo de Fórmula 3 con Carlin. En 2014 participou co equipo DAMS na Fórmula Renault 3.5. O 28 de novembro de 2014, e fichou pola Scuderia Toro Rosso na tempada  de Fórmula Un. Equipo no que continuou na tempada  egran parte da  aínda que pasou a Renault nas últimas carreiras da tempada 2017 e integramente na tempada . Sainz fichou por McLaren para a tempada , para substituír a Fernando Alonso, que deixara a F1 mentres ao mesmo tempo remataba o seu contrato con Red Bull Racing. No Gran Premio do Brasil de 2019 Sainz conseguiu o seu primeiro podio na Fórmula Un cun terceiro posto. Fichou con  Ferrari para . No Gran Premio do Reino Unido de 2022, Sainz logrou a súa primeira pole position e a súa primeira vitoria. Logrou a súa segunda vitoria na Fórmula Un no Gran Premio de Singapur de 2023, despois de comezar na pole position por quinta vez na súa carreira. Deixará Ferrari en a finais de  cando Lewis Hamilton únase ao equipo. Despois de perderse o Gran Premio de Arabia Saudita de 2024 debido a unha apendicite, Sainz logrou outra vitoria na Fórmula Un no seguinte Gran Premio de Australia de 2024 comezando desde o segundo lugar.

Ata o Gran Premio de Abu Zabi de 2025, Sainz conseguiu 4 vitorias en carreiras, 6 pole positions, 4 voltas rápidas e 29  podios na Fórmula Un. Sainz abandonará Ferrari ao final da tempada 2024 para unirse a Williams.

 Traxectoria 
 Karting 
Sainz comezou a súa carreira no karting. En 2008 gañou o título KF3 de Asia-Pacífico, e terminou segundo no campionato español.http://www.driverdb.com/drivers/14131/career/ Career statistics at Driver Database En 2009 gañou a prestixiosa Junior Monaco Kart Cup, e foi subcampión no Campionato de Europa KF3.

 Fórmula BMW 
miniatura| left | Sainz durante a 1ª carreira da tempada 2010 da Fórmula BMW Pacífico no Circuíto Internacional de Sepang
Sainz correu na tempada europea de 2010 da Fórmula BMW co equipo EuroInternational. Tamén formou parte do programa Red Bull Junior Team. Fixo o seu debut na Fórmula BMW como piloto invitado na tempada 2010 na Fórmula BMW Pacífico en Sepang.

Na Fórmula BMW Europa, terminou cuarto cuns incribles 227 puntos.

Sainz tamén competiu no Reino Unido na copa Fórmula Renault Winter, terminando sexto na primeira carreira e retirouse da segunda carreira de Snetterton.

 Fórmula Tres 

Durante a tempada 2012, Sainz correu no campionato británico e nas Euroseries de Fórmula 3. Gañou cinco carreiras e terminou nove veces no podio, logrou unha pole position, no campionato británico e terminou en sexta posición. Só logrou dous podios e dous pole positions no campionato Euroseries, acabando en novena posición global.

 GP3 
miniatura|Carlos Sainz Jr pilotando un Red Bull no Test de novos pilotos en Silverstone en xullo de 2013
En 2013, Sainz asinou con Arden para competir nas series GP3.

 Fórmula Renault 3.5 
Sainz competiu na Fórmula Renault 3.5, por primeira vez en 2013. Pero, debido a que estaba máis centrado na GP3, ao mesmo tempo, perdeu unha boa chea de carreiras na súa primeira tempada. Terminou a tempada no posto 19º con 22 puntos. Un grande esforzo tendo en conta que era o seu primeiro ano nas series e perdeuse un puñado de carreiras. En 2014, cambiou de equipo para correr con DAMS.

 Fórmula 1 
 Toro Rosso (2015 - 2017) 
 thumb | Sainz no Gran Premio de Malaisia de 2015
Sainz participou nos tests para novos pilotos cos equipos Red Bull e Toro Rosso en Silverstone en 2013 e 2014. O 28 de novembro de 2014, a Scuderia Toro Rosso anunciou oficialmente que será o compañeiro de Max Verstappen en Toro Rosso, na tempada  de Fórmula Un, a raíz do pase de Daniil Kvyat a Red Bull.
Sainz seleccionou 55 como o seu número de carreira. Clasificouse entre os dez primeiros para o seu debut, no Gran Premio de Australia de 2015, e terminou a carreira na novena posición. Na terceira sesión de adestramentos libres do Gran Premio de Rusia de 2015, Sainz perdeu o control do seu coche na curva 13 do Circuíto de Sochi, chocou contra unha parede e contra as barreiras Tecpro. Logo de pasar unha noite no hospital, permitíuselle competir ao día seguinte, pero non terminou a carreira. Nos Estados Unidos de América terminou sétimo, que foi o seu último punto do ano. Terminou 15º na súa primeira tempada con Toro Rosso.
 Tempada 2016
Terminou noveno en  Australia, tras retirarse en  Bahrain. En  China, novamente terminou noveno. Logo de non puntuar en  Rusia, finalizou sexto en  España, 8º en  Mónaco e noveno en  Canadá antes de non poder terminar en  Baku. Logo pasou a anotar 3 oitavos lugares en Austria, Reino Unido e Hungría. Máis tarde tivo unha racha de puntos ata os Estados Unidos, onde finalizou en 6° lugar, non anotou ningún punto en México, outro 6° lugar no Brasil e non puntuou en  Abu Zabi. Terminou 12° na clasificación de pilotos con 46 puntos.
 Tempada 2017
 thumb | Sainz durante as probas de pretempada en  Barcelona
Sainz comezou a tempada co 7° posto en  Australia. En  China, fixo o movemento máis audaz na pista para ser o único con pneumáticos de seco. Funcionou e terminou oitavo. Non terminou en Bahrain logo de chocar con Lance Stroll cando saía dos boxes, o que resultou nunha penalización de tres lugares na seguinte carreira, o  Gran Premio de Rusia, onde pasou a terminar décimo. En  España, unha vez máis terminou sétimo antes de lograr a súa mellor posición da tempada co 6º posto en  Mónaco ao relegar a Lewis Hamilton. Non terminou no  Canadá, onde estivo involucrado nun choque na primeira volta con Romain Grosjean que eliminou a Felipe Massa. Terminou oitavo en  Baku antes de finalizar sétimo en  Hungría logo de non terminar nos puntos en  Austria e retirarse en  Gran Bretaña debido a unha colisión co seu  compañeiro de equipo. Terminou en décimo lugar en  Spa e no 14° en  Monza.
No  Gran Premio de Malaisia, retirouse debido a un problema no motor mentres conducía xunto a Pierre Gasly, quen substituíu a Kvyat durante a fin de semana. Tamén se retirou do  Gran Premio do Xapón logo dun choque.

 Renault (2017) 

Durante a fin de semana do Gran Premio de Singapur, no que terminou en 4ª posición, anunciouse que deixaría Toro Rosso para competir por Renault en , pero durante a fin de semana do Gran Premio do Xapón de 2017, anunciouse que Sainz substituiría a Jolyon Palmer en Renault comezando no Gran Premio dos Estados Unidos de 2017, con Kvyat regresando a Toro Rosso para tomar o seu antigo posto. Na súa primeira carreira con Renault, Sainz terminou a carreira en sétimo e superou a Nico Hülkenberg, unha fazaña que Jolyon Palmer non puido facer durante todo o ano, aínda que significou moi pouco xa que Hülkenberg optou por non marcar tempo na Q2 debido as súas penalizacións na grella. Unha actuación menos impresionante seguiu na seguinte carreira en  México. Clasificouse noveno, tres décimas e media por baixo de Hülkenberg no 8° posto, e comezou a carreira en sétimo logo das sancións de motor de Ricciardo. Logo da primeira volta, atopouse no 5° lugar, detrás de Hülkenberg, despois de que os contendentes ao campionato Vettel e Hamilton chocaran ao comezo da carreira. Con todo, Sainz trompeou na sección de alta velocidade da pista e fixo un plano nos seus pneumáticos e viuse obrigado a entrar en boxes e saíu no 19º posto, só diante do danado e atrasado Mercedes de Lewis Hamilton. Permanecería na cola da pista ata que se retirou da carreira con problemas de dirección. En Brasil acobou fora dos puntos e na última carreira en Abu Zabi retirouse. Terminou 9° na clasificación de pilotos con 54 puntos.

 Renault (2018) 
Sainz tivo un bo comezo na tempada  anotando en cinco das seis primeiras carreiras, pero acabou por detrás do seu compañeiro de equipo Nico Hülkenberg en cada unha das catro carreiras que ambos finalizaron. En  Azerbaidján Sainz rematou a tempada cunha boa posición, quinto. Rematou a tempada no décimo lugar con 53 puntos, 3 postos e 16 puntos por detrás do seu compañeiro Hülkenberg anotando puntos en 13 carreiras das 19 carreiras que finalizou.

 McLaren (2019-2020) 
 2019
 thumb | Sainz no Gran Premio de Hungría de 2019
Sainz mudouse a McLaren na tempada , substituíndo a Fernando Alonso, que se retirara despois da tempada . Despois dun desafortunado comezo de tempada debido a problemas de fiabilidade no  e estando involucrado en colisións nos Grandes Premios de  Bahrain e de [Gran Premio da China de 2019 | China]], Sainz conseguiu puntuar constantemente despois, a miúdo terminando con forza como o mellor do resto por detrás dos tres primeiros equipos. Loitou polo sexto posto no campionato de pilotos con Pierre Gasly e Alexander Albon, que pasaron parte da tempada nun Red Bull moito máis rápido. No Gran Premio do Brasil de 2019, Sainz clasificouse inicialmente como cuarto, logo de comezar no 20º e último lugar despois dun problema de motor na cualificación, pero elevouse ao 3º posto logo de que Lewis Hamilton recibira unha penalización por causar unha colisión con Alexander Albon, o que proporcionoulle a Sainz o seu primeiro podio na Fórmula Un. Sainz case dobrou o seu total de puntos da súa mellor tempada anterior, 2017. No  Gran Premio de Abu Zabi Sainz conseguiu pasar a Hülkenberg na última volta para ocupar o décimo lugar, anotando un punto e o 6º posto no campionato de pilotos a finais de ano.

 2020
Sainz comezou a tempada cun quinto posto seguido dun noveno posto en  Austria e  Estiria. Neste último clasificouse en terceiro lugar, o seu mellor resultado na clasificación da súa carreira, e logrou a súa primeira  volta rápida e ao facelo estableceu un novo récord no Red Bull Ring. No  Gran Premio de Gran Bretaña sufriu unha picada de pneumáticos na penúltima volta mentres corría comodamente cuarto e no Gran Premio do 70º aniversario viuse obrigado a comezar fóra dos dez primeiros por un problema de sobrequecemento que dificultaba o seu ritmo de clasificación. Na carreira tamén resultou prexudicado por un mal funcionamento da pistola de rodas durante o pitstop, rematando décimo terceiro. Tampouco puido comezar o  Gran Premio de Bélxica debido a un problema na unidade de potencia na volta de recoñecemento. Na seguinte carreira (o  Gran Premio de Italia) cualificouse terceiro detrás do dúo dominante Mercedes de Hamilton e Bottas. Finalizou segundo, o mellor resultado da súa carreira e o seu segundo podio, rematando a 0,4 segundos do gañador Pierre Gasly na que tamén foi a súa primeira vitoria. Sainz rematou a tempada  no 6º lugar do campionato de pilotos por segundo ano consecutivo. Acumulou 105 puntos e 6 finalizacións entre os 5 primeiros ambos máximos na súa carreira.

 Ferrari (2021 - 2024) 
Sainz incorporouse á Scuderia Ferrari cun contrato de dous anos na tempada  como compañeiro de Charles Leclerc e en substitución de Sebastian Vettel. Clasificouse e terminou en 8º lugar no Gran premio de Bahrain. Despois continuou clasificándose 11º no Gran Premio da Emilia-Romaña para rematar no 5º lugar, atrapando o seu compañeiro de equipo, Charles Leclerc. Conseguiu o seu terceiro podio da súa carreira e o primeiro con Ferrari no Gran Premio de Mónaco de 2021. A súa capacidade de adaptarse rapidamente a Ferrari foi amplamente eloxiada polas súas actuacións en relación co seu compañeiro de equipo Leclerc nas carreiras iniciais da tempada. Acadou un 3º lugar no podio no Gran Premio de Hungría de 2021 a pesar de terminar en cuarto lugar na pista, debido a unha penalización posterior á carreira para Sebastian Vettel. Comezou o Gran Premio de Rusia de 2021 en segundo lugar, e superou ao seu antigo compañeiro de equipo Lando Norris na primeira volta, terminando finalmente terceiro, para conseguir o seu terceiro podio para Ferrari. Na última carreira da tempada, o Gran Premio de Abu Zabi de 2021, terminou en terceiro lugar, o que o converteu en quinto no campionato de pilotos, por diante do seu compañeiro de equipo Leclerc e do seu excompañeiro Norris.

 2022: Primeira vitoria e pole position 
Sainz continuou en Ferrari xunto a Leclerc para . Clasificouse terceiro para o Gran Premio de Bahrain. Foi terceiro ata a retirada de Max Verstappen, o que lle permitiu ocupar o segundo lugar por detrás de Leclerc para conseguir un dobrete de Ferrari e unha vantaxe anticipada no Campionato de Construtores. Un erro e despois dunha bandeira vermella na clasificación no  significou que comezara no noveno lugar. Perdeu postos na saída e despois trompeou na grava, rematando a súa carreira na segunda volta. Caeu na cualificación para o Gran Premio da Emilia-Romaña de 2022 e despois unha colisión con Daniel Ricciardo puxo fin á súa carreira na primeira curva. Terminou cuarto no , o seu mellor resultado na súa carreira de casa, a pesar de ter trompeado anteriormente e caer ata undécimo. Sainz clasificouse e terminou segundo no , pero un problema hidráulico provocou a súa terceira retirada do ano no . Foi segundo no Gran Premio do Canadá de 2022, a menos dun segundo de Verstappen.

Para a súa saída número 150 na Fórmula Un, o Gran Premio do Reino Unido de 2022, Sainz logrou a súa primeira pole position na Fórmula Un nunha sesión de cualificación en choiva, superando a Verstappen por 0,034 segundos. Verstappen adiantouno na carreira, pero recuperou o liderado cando Verstappen diminuíu a velocidade por danos. Montou pneumáticos brandos nas últimas voltas e pasou a Leclerc para acadar a súa primeira vitoria na Fórmula Un. Sainz ia terceiro no  cando un fallo no motor puxo fin á súa carreira. Comezou na parte traseira da grella no  despois de montar novos compoñentes do motor e terminou quinto a pesar dunha penalización de tempo por unha saída de boxes insegura. Conseguiu a súa segunda pole no , ascendeu á fronte cando Verstappen recibiu unha penalización de motor, pero caeu detrás dos dous Red Bulls para terminar terceiro.

Sainz terminou quinto no Gran Premio dos Países Baixos de 2022 pero foi degradado ao oitavo por unha penalización por unha saída insegura en boxes. Comezou décimo oitavo no  cunha penalización por cambiar compoñentes do motor, pero recuperouse para quedar cuarto. No Gran Premio do Xapón de 2022 afectado pola choiva, caeu desde o terceiro posto na primeira volta. Obtivo a súa terceira pole no Gran Premio dos Estados Unidos de 2022, pero retirouse con danos tras ser golpeado por George Russell na primeira curva. Despois da última carreira, Sainz igualou a súa posición de  co quinto posto no Campionato de Pilotos e anotou 246 puntos fronte aos 308 de Leclerc.

Sainz asinou unha extensión de contrato en 2022 e competirá con Ferrari ata finais de 2024.

 2023 
Rematou a súa terceira tempada con Ferrari sétimo con 200 puntos fronte aos 206 de Leclerc.

 2024 
No , Sainz comezou a tempada 2024 clasificándose cuarto e rematando no podio en terceiro lugar, por diante do seu compañeiro de equipo Charles Leclerc. Durante o fin de semana de , Sainz enfermou de apendicite e non puido participar. Participou na FP1 e FP2, pero perdeuse o resto da fin de semana para operarse, foi substituído polo piloto de reserva Oliver Bearman. Despois de recuperarse da súa cirurxía, Sainz regresou no , clasificándose segundo. Aproveitou a retirada de Max Verstappen para gañar a carreira por diante de Leclerc, marcando a terceira vitoria de Sainz na Fórmula Un e o primeiro dobrete de Ferrari desde o Gran Premio de Bahrain de 2022. Conseguiu outro podio no Gran Premio do Xapón de 2024, superando a Leclerc para terminar terceiro.

Despois de 3 carreiras sen podio, Sainz terminou terceiro no Gran Premio de Mónaco logrando o seu cuarto podio da tempada. Seguiría a este resultado unha retirada no Gran Premio do Canadá despois de chocar con Alexander Albon. A continuación, Sainz terminou nun frustrante sexto lugar no seu gran premio en casa, pero recuperouse ao terminar terceiro no Gran Premio de Austria aínda que se beneficiou do choque de Max Verstappen e Lando Norris para conseguir o terceiro chanzo do podio.

As seguintes 3 carreiras de Sainz consistiron no 5º posto no Gran Premio do Reino Unido, o 6º lugar no Gran Premio de Hungría e o 6º no  Gran Premio de Bélxica é dicir, durante as vacacións estivais, Sainz estaba quinto no campionato con 162 puntos.

Sainz logrou un segundo posto no Gran Premio dos Estados Unidos de 2024 e gañou na Cidade de México desde a pole position, antes de estrelarse pola choiva en São Paulo. Rexistrou un terceiro posto en Las Vegas e un sexto en Qatar. No final da tempada en Abu Zabi, acabou no podio para conseguir o quinto posto do campionato cuns 290 puntos, a mellor marca da súa carreira.

Sainz deixará Ferrari despois da tempada 2024 e será substituído por Lewis Hamilton para .

 Williams (2025) 
O 29 de xullo de 2024, Williams anunciou que Sainz unirase ao equipo a partir do tempada 2025 cun contrato de dous anos cunha opción de ampliación. Substituído por Lewis Hamilton na Ferrari, Sainz uniuse a Williams a partir de  cun contrato de dous anos, xunto con Alexander Albon. Estrelouse na primeira volta do Gran Premio de Australia de 2025 afectado pola choiva en condicións de coche de seguridade. En China, Sainz terminou décimo sétimo no sprint e décimo na carreira principal despois das descualificacións de Charles Leclerc, Lewis Hamilton e Pierre Gasly. Rematou fóra dos puntos no Gran Premio do Xapón de 2025, tras acumular unha penalización na grella por obstaculizar a Hamilton na cualificación e unha multa de 20.000 EUR por non escoitar o himno nacional debido a unha enfermidade. Sainz comezou oitavo en Bahrain, enfrontándose a unha loita axustada con Yuki Tsunoda e Andrea Kimi Antonelli. Sufriu danos no pontón lateral que puxeron fin á carreira co primeiro e recibiu unha penalización por obrigar ao segundo a saír da pista. No Gran Premio de Arabia Saudita de 2025, cualificouse sexto e terminou oitavo. Sainz conseguiu o seu primeiro podio con Williams no Gran Premio de Acerbaixán, cualificándose segundo e terminando terceiro, lacadando a mellor actuación da tempada. Uniuse a Alain Prost como o segundo piloto en gañar podios para os tres equipos Ferrari, McLaren e Williams. Sainz conseguiría máis tarde o seu segundo podio para Williams no Gran Premio de Qatar.

 Rexistro de carreiras 

 Traxectoria profesional 
 Tempada Series Equipo Carreiras Poles Gañadas V/rápidas Podios Puntos Posición 2010 Formula BMW Europe EuroInternational 16 2 1 2 5 227 4º Formula BMW Pacific 9 3 2 2 5 N/A NC† Eurocup Formula Renault 2.0 Epsilon Euskadi 4 0 0 0 1 N/A NC† Tech 1 Racing European F3 Open De Villota Motorsport 4 0 0 0 1 N/A NC† Formula Renault UK Winter Series Koiranen Bros. Motorsport 2 0 0 0 0 18 18º 2011 Eurocup Formula Renault 2.0 Koiranen Motorsport 14 4 2 5 10 200 2º Formula Renault 2.0 Northern European Cup 20 10 8 12 17 489 1º Formula 3 Euro Series Signature 3 0 0 0 0 N/A NC† Macau Grand Prix 3 0 0 0 0 N/A 17º 2012 British Formula Three Carlin 26 1 5 2 9 224 6º Formula 3 Euro Series 24 2 0 0 2 1129º FIA European Formula 3 Championship 20 2 1 1 5 1615º Masters of Formula 3 1 0 0 0 0 N/A4º Macau Grand Prix 3 0 0 0 0 N/A7º 2013 GP3 Series MW Arden 16 1 0 2 2 66 10º Formula Renault 3.5 Series Zeta Corse 9 0 0 1 0 22 19º 2014 Formula Renault 3.5 Series DAMS 17 7 7 6 7 227 1º 2015 Fórmula 1 Scuderia Toro Rosso1900001815º 2016 Fórmula 1 Scuderia Toro Rosso2100004612º 2017 Fórmula 1 Scuderia Toro Rosso 16 0 0 0 0 54 9º Renault Sport F1 Team 4 0 0 0 0 2018 Fórmula 1 Renault Sport F1 Team2100005310º  2019 Fórmula 1 McLaren F1 Team210001966º  2020 Fórmula 1 McLaren F1 Team 17 0 0 1 1 105 6º 2021 Fórmula 1 Scuderia Ferrari Mission Winnow 22 0 0 0 4 164´5 5º 2022 Fórmula 1 Ferrari 22 1 3 2 9 246 5º* 2023 Fórmula 1 Ferrari 22 1 2 0 3 200 7º 2024 Fórmula 1 Ferrari 24 2 1 1 9 290 5º 2025 Fórmula 1 Williams 24 0 0 0 2 64 9º 2026 Fórmula 1 Williams 0 0 0 0 0 0 -º
† Sainz participou como piloto invitado, non podía puntuar.

 Resultados Completos na Fórmula 3 Euroseries 
(Chave) As carreiras en letra grosa indican pole position; as carreiras en cursiva indican volta rápida.

 Ano Equipo Motor 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 Pos. Puntos 2011 Signature Volkswagen LEC1 LEC2 LEC3 HOC1 HOC2 HOC3 ZAN1 ZAN2 ZAN3 RBR1 RBR2 RBR3 NOR1 NOR2 NOR3 NÜR1 NÜR2 NÜR3 SIL1 SIL2 SIL3 VAL1 VAL2 VAL3 HOC1Ret HOC2Ret HOC35 NC† 0 2012 Carlin Volkswagen HOC12 HOC25 HOC32 BRH14 BRH26 BRH34 RBR116† RBR27 RBR35 NOR1Ret NOR225† NOR319 NÜR17 NÜR215 NÜR310 ZAN111 ZAN29 ZAN35 VAL1Ret VAL210 VAL36 HOC1Ret HOC213 HOC311 9º 112

 Resultados Completos na Fórmula 3 británica 
(Chave) As carreiras en letra grosa indican pole position; as carreiras en cursiva indican volta rápida.

 Ano Equipo Motor 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 Pos. Puntos 2012 Carlin Volkswagen OUL13 OUL25 OUL34 MNZ11 MNZ28 MNZ31 PAU16 PAU22 ROC110 ROC212 ROC33 BRH14 BRH24 BRH3Ret NOR1Ret NOR225 NOR319 SPA13 SPA2C SPA31 SNE1Ret SNE211 SNE31 SIL12 SIL27 SIL35 DON1 DON2 DON3 6º 224

 Resultados Completos nas GP3 Series 
(Chave) As carreiras en letra grosa indican pole position; as carreiras en cursiva indican volta rápida.

 Ano Equipo 1 2 3 4 5 6 7 8 9 10 11 12 13 14 15 16 Pos. Puntos 2013 MW Arden ESPFEA15 ESPSPRDSC VALFEA5 VALSPR3 GBRFEA13 GBRSPR13 GERFEA6 GERSPR5 HUNFEA5 HUNSPR2 BELFEARet BELSPR13 ITAFEA9 ITASPR9 ABUFEADSC ABUSPR18 10º 66

 Resultados Completos nas Formula Renault 3.5 Series 
(Chave) As carreiras en letra grosa indican pole position; as carreiras en cursiva indican volta rápida.

 Ano Equipo 1 2 3 4 5 6 7 8 9 10 11 12 13 14 15 16 17 Pos. Puntos 2013 Zeta Corse MNZ1 MNZ2 ALC1 ALC2 MON16 SPA1Ret SPA218† MSC1 MSC2 RBR1 RBR2 HUN17 HUN222 LEC116† LEC2Ret CAT1Ret CAT26 19º 22 2014 DAMS MNZ118 MNZ21 ALC11 ALC24 MON14 SPA11 SPA21 MSC114 MSC26 NÜR11 NÜR2Ret HUN14 HUN26 LEC11 LEC21 XER115 XER211  1º  227
† Coches que non terminaron o Gran Premio, pero se clasificaron ao completar máis do 90% da distancia de carreira.

 Resultados completos na Fórmula Un 
(Chave) As carreiras en letra grosa indican pole position; as carreiras en cursiva indican volta rápida.
 Tempada Equipo Chasis Motor 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pos. Puntos  Scuderia Toro Rosso Toro Rosso STR10 Renault Energy F1 2015 1.6 V6 t  AUS9 MAL8 CHN13 BHRRet ESP9 MON10 CAN12 AUTRet RURet HUNRet BELRet ITA11 SIN9 XPN10 RUSRet USA7 MEX13 BRARet ABU11 15º 18Scuderia Toro RossoToro Rosso STR11Ferrari 059/4 1.6 V6 t AUS9 BHRRet CHN9 RUS12 ESP6 MON8 CAN9 EURRet AUT8 GBR8 HUN8 ALE14 BELRet ITA15 SIN14 MAL11 XPN17 USA6 MEX16 BRA6 ABURet 12º 46 Scuderia Toro RossoToro Rosso STR12 Renault R.E. 17 1.6 V6 t AUS8 CHN7 BHRRet RUS10 ESP7 MON6 CANRet ACE8 AUTRet GBRRet HUN7 BEL10 ITA14 SIN4 MALRet XPNRet9º54Renault Sport F1 TeamRenault R.S.17Renault R.E.17 1.6 V6 t USA7 MEXRet BRA11 ABURetRenault Sport F1 TeamRenault R.S.18Renault R.E.18 1.6 V6 t AUS10 BHR11 CHN9 ACE5 ESP7 MON10 CAN8 FRA8 AUT12 GBRRet ALE12 HUN9 BEL11 ITA8 SIN8 RUS17 XPN10 USA7 MEXRet BRA12 ABU6 10º 53  McLaren F1 Team McLaren MCL34 Renault E-Tech 19 1.6 V6 t   AUS BHR CHN AZE ESP MON CAN FRA AUT GBR ALE HUN BEL ITA SIN RUS XPN MEX USA BRA ABU 6º 96 McLaren F1 Team McLaren MCL35 Renault E-Tech 20 1.6 V6 t AUT5 EST9 HUN9 GBR13 70º13 ESP6 BELNTS ITA2 TOSRet RUSRet EIF5  POR6  EMI7  TUR5  BAH5  SAK4  ABU6        6º 105Scuderia Ferrari Mission WinnowFerrari SF21Ferrari 065/6 1.6 V6 t BHR8 EMI5 POR11 ESP7 MON2 ACE8 FRA11 EST6 AUT5 GBR6 HUN3 BEL10‡ NED7 ITA6 RUS3 TUR8 USA7 MEX6 BRA6+1 QAT7 SAU8 ABU3 5º  164´5 Scuderia FerrariFerrari F1-75Ferrari 066/7 1.6 V6 t BHR2 SAU3 AUSRet EMIRet4  MIA3 ESP4 MON2 ACERet CAN2 GBR1 AUTRet3  FRA5 HUN4 BEL3 NED8 ITA4 SIN3 XAPRet USARet MEX5 BRA32 ABU45º246 Scuderia Ferrari Ferrari SF-23 Ferrari 066/10 1.6 V6 t BHR4 SAU6 AUS12 ACE55 MIA5 EMIC MON8 ESP5 CAN5 AUT63 GBR10 HUN8 BELRet4 NED5 ITA3 SIN1 XAP6QATNTS6 USA36 MEX4 BRA68 LVG6 ABU18† 7º 200 Scuderia Ferrari Ferrari SF-24 Ferrari 066/12 1.6 V6 t BHR3 SAUNTS AUS1 XAP3 CHN5 MIA5 EMI5 MON3 CANRet ESP6 AUT35 GBR5 HUN6 BEL6 NED5 ITA4 ACE 18† SIN7 USA22 MEX1 BRARet5 LVG3 QAT64 ABU2 5º 290 Williams Williams FW47 Mercedes M15 E Performance V6 t AUSRet CHN10 XPN14 BHRRet SAU8 MIA9 EMI8 MON10 ESP14 CAN10AUTNTS GBR12 BEL186 HUN14 NED13 ITA11 AZE3 SIN10 USARet3 MXC17† SAP13 LVG5 QAT38 ABU13 9º 64 Williams Williams FW48 Mercedes M15 E Performance V6 t AUS CHN</small> XPN BHR SAU MIA CAN MON CAT AUT GBR BEL</small> HUN NED ITA ITA AZE SIN USA MXC SAP LVG QAT ABU -º 0

 Notas 

 Véxase tamén 

 Ligazóns externas 
 https://web.archive.org/web/20141019195435/http://www.carlossainzjr.com/ Páxina oficial 


Categoría:Nados en 1994
Categoría:Pilotos de Fórmula 1 de Toro Rosso
Categoría:Pilotos de Fórmula 1 de España
Categoría:Nados en Madrid